Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 38/13/4401	Komárno, 8.4.2014
EEČ : 2-30-60-2014

U Z N E S E N I E

Trestná vec:	obvinený XXXXX  
Prečin:	Sprenevera v spolupáchateľstve  podľa § 20 k §  213 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 12.2.2013, spisová značka 2 Pv 38/13/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- dňa 20. decembra 2012 v presne nezistenom čase v Komárne, na ulici Košickej č. 26, pri vysťahovaní sa z bytu č. 26 po predchádzajúcej spoločnej dohode s obvinenou XXXXX nar. XXXXX, trvale bytom XXXXX, Rovní  č. 2242/14 odcudzili 1 ks čalúnenej pohovky - dvojsedačky, 1 ks práčky zn. Zanussi, 1 ks trojdielnej zásuvkovej komody - španielskeho štýlu, 1 ks sprchovacej ružice, 6 ks úsporných žiaroviek, 3 ks policových skríň, čím pre poškodeného XXXXX, nar. XXXXX, trvale bytom XXXXX, Jókaiho č. 12/28  spôsobili škodu podľa odborného vyjadrenia  vo výške 435,-Eur 

Uznesením prokurátora Okresnej prokuratúry XXXXX zo dňa 12.2.2013, spisová značka 2 Pv 38/13/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
  XXXXX prokuratúry XXXXX uznesením sp. zn. 2 Pv  38/13/4401 - 8 z 12. februára 2013 rozhodol v zmysle ustanovenia § 216 odsek 1 Trestného poriadku o podmienečnom zastavení trestného stíhania proti obvinenému trestne stíhanému pre prečin sprenevery v spolupáchateľstve  podľa § 20 k § 213 ods. 1 Trestného zákona, pre ktorý mu bolo vznesené obvinenie uznesením povereného príslušníka Policajného zboru Okresného riaditeľstva Policajného zboru,  Odboru poriadkovej polície, Obvodného oddelenia Policajného zboru XXXXX pod sp. zn. ORP-1027/KN-KN-2012 zo 14. januára 2013 na tom skutkovom základe, že

- dňa 20. decembra 2012 v presne nezistenom čase v Komárne, na ulici Košickej č. 26, pri vysťahovaní sa z bytu č. 26 po predchádzajúcej spoločnej dohode s obvinenou XXXXX nar. XXXXX, trvale bytom XXXXX, Rovní  č. 2242/14 odcudzili 1 ks čalúnenej pohovky - dvojsedačky, 1 ks práčky zn. Zanussi, 1 ks trojdielnej zásuvkovej komody - španielskeho štýlu, 1 ks sprchovacej ružice, 6 ks úsporných žiaroviek, 3 ks policových skríň, čím pre poškodeného XXXXX, nar. XXXXX, trvale bytom XXXXX, Jókaiho č. 12/28  spôsobili škodu podľa odborného vyjadrenia  vo výške 435,-Eur 

     	V uznesení o podmienečnom zastavení trestného stíhania bola v zmysle § 216 odsek 2 Trestného poriadku určená obvinenému skúšobná doba na 1 rok, ktorá začala plynúť právoplatnosťou predmetného uznesenia o podmienečnom zastavení trestného stíhania, t. j. dňom  23. februára  2013 a uplynula dňa 23. februára  2014. 

     	Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia. 

     	V rámci šetrenia, či obvinený počas skúšobnej doby podmienečného zastavenia trestného stíhania viedol riadny život, bol  zabezpečený odpis z registra trestov, výpis z evidencie priestupkov Okresného úradu  XXXXX, Odboru všeobecnej vnútornej správy, správa z Obvodného oddelenia Policajného zboru XXXXX a  bola vyžiadaná aj správa z miesta jeho trvalého bydliska. Z uvedených záznamov vyplýva, že obvinený sa počas skúšobnej doby nedopustil iného trestného činu.  

           Podľa správy Obvodného oddelenia Policajného zboru XXXXX obvinený v období od 23. februára 2013 do 23. februára 2014 spáchal tri priestupky, z toho dve porušením pravidiel cestnej premávky a ďalší priestupok tým, že nepožiadal o vydanie občianskeho preukazu v lehote určenej zákonom. 

           Vzhľadom na skutočnosť, že v danom prípade nejde o priestupky proti majetku, spáchané úmyselným spôsobením škody na cudzom majetku, som dospel k záveru, že predmetné priestupky nezakladajú dôvod na pokračovanie v trestnom stíhaní
          
     	Z vyššie uvedených skutočností vyplýva, že u obvineného boli splnené zákonné podmienky na vyslovenie, že sa v skúšobnej dobe podmienečného zastavenia trestného stíhania osvedčil.

     	Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Patrik Balaško
prokurátor